อียูทุ่มงบ 500000 ล้านยูโร กู้วิกฤติโควิด-19
สหภาพยุโรป เตรียมทุ่มงบ 5 แสนล้านยูโร ช่วยวิกฤติโควิด-19 ระบาดหนัก โดยจะให้ความช่วยเหลือทั้งรัฐบาล ภาคธุรกิจและคนว่างงานแก่ประเทศสมาชิกที่ยื่นขอมา11 เมษายน 2563 บุญธง ก่อมงคลกูล ผู้สื่อข่าวไทยรัฐประจำประเทศเบลเยียม รายงานรัฐมนตรีคลังสหภาพยุโรปได้มีการประชุมเมื่อวันพฤหัสบดีที่ 9 เมษายนเกี่ยวกับข้อตกลงว่าด้วยแผนร่วมมือ เพื่อสนับสนุนเศรษฐกิจที่ได้รับผลกระทบอย่างหนักจากวิกฤติไวรัสโคโรนาสายพันธุ์ใหม่ หรือโควิด-19 โดยตั้งงบประมาณจำนวนกว่า 5 แสนล้านยูโร (18 ล้านล้านบาท) เพื่อช่วยเหลือทั้งรัฐบาล ภาคธุรกิจ และผู้ว่างงานนอกจากนั้น ยังตั้งงบประมาณสำรองเพื่อเป็น กองทุนกระตุ้นเศรษฐกิจ ในอนาคตอีกด้วย โดยจำนวนเงินงบประมาณที่จัดเตรียมไว้นี้จะไม่ได้รับการจัดสรรโดยอัตโนมัติ แต่จัดเตรียมไว้สำหรับประเทศสมาชิกที่ยื่นขอมาเท่านั้นอย่างไรก็ตาม ข้อสรุปของรัฐมนตรีคลังสหภาพยุโรปดังกล่าว ยังจะต้องได้รับการอนุมัติจากหัวหน้ารัฐบาลและรัฐบาลประเทศสมาชิกสหภาพยุโรป หลังจากแผนการสนับสนุนด้านการเงินนี้เป็นมาตรการเสริมจากงบลงทุนในระดับประเทศ รวมถึงมาตรการที่ได้รับอนุมัติจากสหภาพยุโรปแล้ว โดยเฉพาะมีมาตรการระงับระเบียบวินัยทางงบประมาณและการผ่อนคลายกฎระเบียบเกี่ยวกับการช่วยเหลือจากรัฐสำหรับระบบกลไกความมั่นคงแห่งยุโรป (The European Stability Mechanism - ESM) ที่จัดตั้งขึ้นเมื่อปี 2555 ในช่วงวิกฤติหนี้ยูโรโซนจะให้วงเงินสินเชื่ออย่างรอบคอบแก่ประเทศที่ได้รับผลกระทบมากที่สุดจากวิกฤติดังกล่าว ความพร้อมของเงินงบประมาณนี้เพียงอย่างเดียวคือ สร้างความมั่นใจให้กับตลาดเงิน โดยให้สินเชื่อที่มีวงเงินสูงถึง 2% ของ GDP ของประเทศ เช่น ประมาณ 40000 ล้านยูโรสำหรับอิตาลีดังนั้น หากนำ GDP ทั้งหมดของเขตยูโรโซนมาคำนวณก็จะมีวงเงินสูงถึง 240000 ล้านยูโร งบประมาณช่วยเหลือนี้จะได้รับการเตรียมพร้อมภายในสองสัปดาห์ และคงอยู่จนกว่าวิกฤติโควิด-19 จะสิ้นสุด ที่ประชุมรัฐมนตรีคลังยุโรปแถลง
สหภาพยุโรป เตรียมทุ่มงบ 5 แสนล้านยูโร ช่วยวิกฤติโควิด-19 ระบาดหนัก โดยจะให้ความช่วยเหลือทั้งรัฐบาล ภาคธุรกิจและคนว่างงาน แก่ประเทศสมาชิกที่ยื่นขอมา
โควิด-19,ไวรัสโคโรน่า,ไวรัสโคโรนา,COVID-19,อียู,สหภาพยุโรป